1943. szeptember 13-án a Ellenállás segítségével sikerült megszöknie riomi börtönéből, egy hónapon át rejtőzött Auvergne-ben, aztán a partizánok manziati (Ain megyei) titkos repülőteréről feleségével és fiával együtt eljutott Londonba. Innen december 20-án Algírba érkezett, ahol csatlakozott Charles de Gaulle-hoz, aki előléptette hadseregtábornokká "(général d’armée)" és kinevezte az úgynevezett francia B-hadsereg élére, Henri Giraud tábornok helyére. Ez egyike volt a szövetséges Déli Hadseregcsoport (más néven amerikai 6. hadseregcsoport) két hadseregének, amelyeket a Dragoon hadművelethez, azaz az 1944 augusztusában Dél-Franciaországban tervezett partraszállási hadművelethez állítottak fel. (A csoport másik hadserege az amerikai 7. hadsereg volt, Alexander M. Patch tábornok parancsnoksága alatt.)